b"\n_START_ARTICLE_\nLincoln (Anglaterra)\n_START_SECTION_\nEconomia\n_START_PARAGRAPH_\nLincoln segueix sent una important ciutat industrial, per\xc3\xb2 el turisme \xc3\xa9s un negoci en creixement i tamb\xc3\xa9 el sector de serveis degut a la seva condici\xc3\xb3 com a capital del comtat._NEWLINE_Molts turistes viatgen per con\xc3\xa8ixer els monuments de la ciutat per\xc3\xb2 tamb\xc3\xa9 per veure el que s'anomena The Collection un museu repartit en dos edificis, en un est\xc3\xa0 l'Usher Gallery on hi ha col\xc2\xb7leccions d'art i l'altre \xc3\xa9s el City and County Museum que t\xc3\xa9 informaci\xc3\xb3 hist\xc3\xb2rica._NEWLINE_Altres atractius s\xc3\xb3n el museu de la vida a Lincolnshire Life, l'hivernacle de sir Joseph Banks, adjacent al castell. Als afores hi ha una reserva natural anomenada Whisby Nature Reserve i un parc Hartsholme Country Park on est\xc3\xa0 el Llac dels Cignes.\n_START_SECTION_\nTopografia\n_START_PARAGRAPH_\nEl municipi de Lincoln est\xc3\xa0 situat en una esquerda del Lincoln Cliff, una l\xc3\xadnia de terreny elevat (61 metres) que forma un cingle davant la costa de nord a sud, des de Lindsey i Kesteven. El riu Witham flueix per aquesta obertura. _NEWLINE_La ciutat de Lincoln est\xc3\xa0 constru\xc3\xafda al voltant d'un pujol de 20,4 m d'al\xc3\xa7ada i queda dividida en dues zones geogr\xc3\xa0fiques: la de dalt del pujol (Uphill) i la de baix (Downhill). La part de baix t\xc3\xa9 un eixamplament del riu anomenat Brayford Pool o \xc2\xabestany de Brayford\xc2\xbb que s'ha fet servir com a port fluvial, per la seva proximitat a la mar del Nord. A la part alta estan els edificis m\xc3\xa9s destacats de la ciutat: la catedral el castell i el palau bisbal.\n_START_SECTION_\nEsport\n_START_PARAGRAPH_\nLa vila hostatja el club de futbol de Lincoln City."